ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
ভারতে কোভিড-১৯এর আরোগ্যের হার বেড়ে ৬৭.৬২ শতাংশ, কোভিড থেকে মোট সুস্থ হয়ে উঠেছেন ১৩.২ লক্ষেরেও বেশি মানুষ
নয়াদিল্লী, ৬ আগস্ট, ২০২০
দেশে কোভিড-১৯ থেকে সুস্থ হয়ে উঠেছেন মোট ১৩ লক্ষ ২৮ হাজার ৩৩৬ জন। গত ২৪ ঘন্টায় হাসপাতাল থেকে ছাড়া পেয়েছেন ৪৬ হাজার ১২১ জন রোগী। সুস্থ হওয়া রোগীদের সংখ্যা নিরবচ্ছিন্নভাবে বৃদ্ধি পাওয়ায় সুস্থ রোগী এবং কোভিড সক্রিয় রোগীর ক্ষেত্রে ব্যবধান ৭ লক্ষ ৩২ হাজার ৮৩৫-এ পৌঁছেছে।
দ্রুত সুস্থতার সংখ্যা বাড়তে থাকায় কোভিড-১৯এর আরোগ্যের হার বৃদ্ধি পেয়ে ৬৭.৬২ শতাংশে পৌঁছে রেকর্ড সৃষ্টি করেছে।
দেশে এখন সংক্রমিত রোগীর সংখ্যা ৫ লক্ষ ৯৫ হাজার ৫০১ জন। তাদের হাসপাতালে চিকিৎসা চলছে অথবা তাদের হোম আইসোলেশনে রাখা হয়েছে।
গত ২৪শে জুলাই দেশে মোট সংক্রমণের পরিমাণ ছিল ৩৪.১৭ শতাংশ। কিন্তু তা উল্লেখযোগ্যভাবে কমে আজ অবধি দাঁড়িয়েছে ৩০.৩১ শতাংশে।
সরকারের সার্বিক পদক্ষেপের আওতায় সরকারি ও বেসরকারী সংস্থাগুলি কেন্দ্রের সুনির্দিষ্ট পরিকল্পনার অধীনে কোভিড-১৯ মোকাবিলায় একযোগে কাজ চালিয়ে যাচ্ছে। কেন্দ্রীয় সরকার এবং রাজ্য ও কেন্দ্রশাসিত অঞ্চলে "পরীক্ষা, অনুসন্ধান এবং চিকিৎসা" এই তিন বিষয়ের ওপর কার্যকরী নজরদারি, পরিকল্পনা গ্রহণ, হাসপাতাল পরিকাঠামো উন্নয়ন এবং পরীক্ষার সুযোগ-সুবিধা বৃদ্ধি ও কোভিড-১৯ রোগীর চিকিৎসার বিষয়ে কেন্দ্রের পরামর্শ অনুযায়ী সুনির্দিষ্ট চিকিৎসার নিয়ম কার্যকর করার ফলে মৃত্যুর হার কমানো সম্ভব হয়েছে। এর ফলস্বরূপ বিশ্বের অন্যান্য দেশের তুলনায় ভারতে মৃত্যুর হার ক্রমশই কমেছে। আজ পর্যন্ত দেশে মৃত্যুর হার ২.০৭ শতাংশ।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন। অথবা ট্যুইটার হ্যান্ডেল @MoHFW_INDIA.-এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে।
এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/SS/NS
প্রধানমন্ত্রীরদপ্তর
বিশিষ্ট লেখিকা বীণাপানি মোহান্তির প্রয়াণে প্রধানমন্ত্রীর শোকপ্রকাশ
নতুন দিল্লি, ২৪ এপ্রিল, ২০২২
প্রধানমন্ত্রী শ্রী নরেন্দ্র মোদী ওড়িয়া সাহিত্যের বিশিষ্ট লেখিকা বীণাপানি মোহান্তির প্রয়াণে গভীর শোক প্রকাশ করেছেন। শ্রী মোদী বলেছেন, ওড়িয়া সাহিত্যে বিশেষ করে, কথাসাহিত্যে বীণাপানি দেবী উৎকৃষ্ট অবদান রেখেছিলেন।
এক ট্যুইটে প্রধানমন্ত্রী বলেছেন, "বিশিষ্ট লেখিকা বীণাপানি মোহান্তি জীর প্রয়াণে অত্যন্ত ব্যাথিত। ওড়িয়া সাহিত্যে বিশেষ করে, কথাসাহিত্যে তিনি উৎকৃষ্ট অবদান রেখেছিলেন। তাঁর সাহিত্যকর্ম বিভিন্ন ভাষায় অনুবাদ হয়েছে এবং অসাধারণ জনপ্রিয়তা লাভ করেছে। তাঁর পরিবার ও অনুগামীদের প্রতি সমবেদনা। ওম শান্তি।"
CG/BD/AS/
(
স্বাস্থ্যওপরিবারকল্যাণমন্ত্রক
রাজ্য / কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য / কেন্দ্রশাসিত অঞ্চলগুলিকে ১৯২ কোটি ২৭ লক্ষের বেশি কোভিড টিকার ডোজ সরবরাহ
রাজ্য / কেন্দ্রশাসিত অঞ্চলগুলির কাছে ২০ কোটি ৫৩ লক্ষের বেশি টিকার ডোজ রয়েছে
নয়াদিল্লি, ১৮ এপ্রিল, ২০২২
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। দেশব্যাপী কোভিড-১৯ টিকাকরণ গত বছরের ১৬ই জানুয়ারি শুরু হয়। অবশ্য, সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয় গত বছরের ২১শে জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য / কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য / কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য / কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য / কেন্দ্রশাসিত অঞ্চলগুলিকে আজ পর্যন্ত ১৯২ কোটি ২৭ লক্ষ ২৩ হাজার ৬২৫টি টিকার ডোজ বিনামূল্যে সরবরাহ করা হয়েছে।
এমনকি, রাজ্য / কেন্দ্রশাসিত অঞ্চলগুলির কাছে টিকাকরণের জন্য ২০ কোটি ৫৩ লক্ষ ৭৭ হাজার ৮৯১টি টিকার ডোজ হাতে রয়েছে।
CG/BD/DM/
(Visitor Counter : 95
মানবসম্পদবিকাশমন্ত্রক
মানবসম্পদ উন্নয়ন মন্ত্রকের উদ্যোগে আইআইটি খড়গপুরে স্মার্ট ইন্ডিয়া হ্যাকাথন ২০১৯-এর হার্ডওয়্যার সংস্করণ শুরু
কলকাতা, ০৮ জুলাই, ২০১৯
কেন্দ্রীয় মানবসম্পদ উন্নয়ন মন্ত্রকের উদ্যোগে আইআইটি খড়গপুরে আজ থেকে সপ্তাহব্যাপি স্মার্ট ইন্ডিয়া হ্যাকাথন ২০১৯-এর হার্ডওয়্যার সংস্করণ শুরু হয়েছে। আসাম, দিল্লী, হরিয়ানা, মহারাষ্ট্র, তামিলনাড়ু, তেলেঙ্গানা এবং পশ্চিমবঙ্গে ১৪টি দল এই প্রতিযোগিতায় অংশ নিচ্ছে।
মানবসম্পদ উন্নয়ন মন্ত্রী ডঃ রমেশ পোখরিয়াল ‘নিশাঙ্ক’ ভিডিও কনফারেন্সের মাধ্যমে এই কর্মসূচির উদ্বোধন করে বলেন, ভারতের অর্থনীতি দ্রুত বিকাশশীল। আমাদের সমাজে বর্তমানে যেসব সমস্যা রয়েছে, সেগুলির সমাধান করতে হবে। সেই লক্ষ্যে এই উদ্ভাবন সংক্রান্ত প্রতিযোগিতার আয়োজন করা হয়েছে। এখানে ছাত্রছাত্রীরা স্মার্ট ইন্ডিয়া হ্যাকাথনের নানা ধারনা নিয়ে এসেছেন। বিশ্বের বৃহত্তম এই উদ্ভাবনী প্রতিযোগিতার এটি তৃতীয় বর্ষ। ছাত্রছাত্রীরা শ্রেণীকক্ষে তাদের কর্মসূচি সীমাবদ্ধ রাখতে চাননা। আমি নিশ্চিত, বিজয়ী ছাত্রছাত্রীদের কাছ থেকে কৃষি সমস্যা, জল সংকটের মতো নানা সমাধানের সূত্র পাওয়া যাবে।
হ্যাকাথনের সম্পর্কে আইআইটি খড়গপুরের অধ্যাপক পি পি চক্রবর্তী বলেন, এটি শিক্ষা ব্যবস্হার নতুন এক ধারা। ইঞ্জিনিয়ারিং শিক্ষায় পাঠ্যসূচিতে নতুন নতুন যে বিষয় অন্তর্ভুক্ত হয়েছে, হ্যাকাথনের মাধ্যমে তার প্রতিফলন ঘটছে। অর্থনীতি, কলা বিভাগের বিভিন্ন বিষয় এবং সমাজ বিজ্ঞান এই কারিগরি চিন্তাভাবনার সাথে যুক্ত হয়ে বর্তমান প্রজন্মকে নানা সৃজনশীল চিন্তাভাবনা করতে সাহায্য করছে।
আইআইটি খড়গপুরের ৯৩ জন ছাত্রছাত্রী স্মার্ট ভেহিকল, স্মার্ট কমিউনিকেশন, নিরাপত্তা এবং নজরদারি সহ বিভিন্ন বিষয়ে কাজ করছেন। তাদের এই কর্মসূচির মাধ্যমে বিভিন্ন বাণিজ্যিক উৎপাদন ভবিষ্যতে সম্ভব হবে।
আইআইটি খড়গপুরের ডিরেক্টর অধ্যাপক এস কে ভট্টাচার্য্য বলেন, দেশের বহু সমস্যার সমাধানের জন্য প্রচুর মেধাবী ছাত্রছাত্রী এগিয়ে আসছেন। তারা বিভিন্ন সমস্যার কিভাবে সমাধান করেন সেটা দেখা খুব জরুরি।
এই হ্যাকাথনে মহিলা ছাত্রছাত্রীদের ওপর বিশেষ জোর দেওয়া হয়েছে। দেশের ২ হাজার ২৩৫টি কলেজের ১ লক্ষ ২০ হাজার ছাত্রছাত্রী ১৮৯টি সমস্যার সমাধানের জন্য প্রস্তাব জমা দিয়েছে, যা বিভিন্ন সরকারি দপ্তরের ৯টি মন্ত্রকের অধিনস্ত ৪০টি শিল্পের থেকে বেশি। চূড়ান্ত পর্বে ১৭৮টি কলেজের ২ হাজার জন ছাত্রছাত্রী ২৫০টি দলে ভাগ হয়ে ১২৪টি সমস্যার উদ্ভাবনী সমাধান করছে।
CG/CB/NS
(Visitor Counter : 137
তথ্যওসম্প্রচারমন্ত্রক
৫০তম আন্তর্জাতিক চলচ্চিত্র উৎসবে এশিয়া মহাদেশের চলচ্চিত্রগুলি বিশেষ গুরুত্ব পাচ্ছে
নয়াদিল্লি, ৩০ অক্টোবর, ২০১৯
ভারতের আন্তর্জাতিক চলচ্চিত্র উৎসব বা আইএফএফআই-এর এবার ৫০তম বার্ষিকী। এশিয়া মহাদেশে চলচ্চিত্র উৎসবের ক্ষেত্রে ভারতের এই চলচ্চিত্র উৎসবকে অন্যতম সেরা বলে গণ্য করা হয়ে থাকে। চলচ্চিত্র উৎসবের ৫০তম বার্ষিকী উদযাপন উপলক্ষে এবারের উৎসবে এশিয়ার বিভিন্ন দেশ ও চলচ্চিত্র নির্মাতাদের ছবি প্রদর্শনের জন্য ‘সোল অফ এশিয়া’ নামে একটি পৃথক বিভাগ চালু করা হচ্ছে। এই বিভাগে চিন, জাপান, শ্রীলঙ্কা, সিঙ্গাপুর, তাইওয়ান প্রভৃতি দেশের ছবি দেখানো হবে। নির্বাচিত ছবিগুলির মধ্যে রয়েছে – চিনের ওয়েন লি নির্মিত ‘ফিলিংস টু টেল’; সান ঝাউ-এর ছবি ‘সামার ইজ দ্য কোল্ডেস্ট সিজন’; ঝ্যাং চোঙ্গ এবং বো ঝ্যাং-এর সহ-প্রযোজনায় নির্মিত ছবি ‘দ্য ফোর্থ ওয়াল’। জাপানের ছবি ‘টেন ইয়ার্স জাপান’, তাইওয়ানের ছবি ‘টেন ইয়ার্স তাইওয়ান’, শ্রীলঙ্কার পরিচালক ললিত রথনায়েক নির্দেশিত ‘দ্য আদার হাফ’ এবং সিঙ্গাপুর ও তাইওয়ানের যৌথ উদ্যোগে নির্মিত অ্যান্থনি চেন নির্দেশিত ছবি ‘ওয়েট সিজন’ দেখানো হবে।
এবারের চলচ্চিত্র উৎসবে ‘সোল অফ এশিয়া’ নামে পৃথক বিভাগ চালু করার উদ্দেশ্য হল এই মহাদেশের বিভিন্ন দেশে চলচ্চিত্র নির্মাণের ক্ষেত্রে অনন্য সাধারণ প্রয়াস ও সাহসী পদক্ষেপগুলিকে জনসমক্ষে তুলে ধরা। এই ছবিগুলির নির্মাতাদের উৎসব মঞ্চে সম্মানিত করা হবে। উল্লেখ করা যেতে পারে, এ ধরনের মঞ্চ চলচ্চিত্র ও দর্শকদের মধ্যে ছবি সম্পর্কে দৃষ্টিভঙ্গি আদানপ্রদানে এক সেতুবন্ধের কাজ করে।
বিশ্বের ৭৬টি দেশের ২০০-রও বেশি সেরা ছবি এবারের উৎসবে দেখানোর ব্যবস্থা করা হয়েছে। এছাড়াও, ভারতীয় প্যানোরামা বিভাগে থাকছে ২৬টি কাহিনীচিত্র ও ১৫টি অ-কাহিনীচিত্র। চলচ্চিত্র উৎসবের সুবর্ণ জয়ন্তী বর্ষ উদযাপনে ১০ হাজারেরও বেশি চলচ্চিত্রপ্রেমী সাধারণ মানুষ উপস্থিত থাকবেন বলে মনে করা হচ্ছে। সুবর্ণ জয়ন্তী বর্ষ উদযাপনের অঙ্গ হিসেবে ২০-২৮শে নভেম্বর পর্যন্ত বিভিন্ন ভাষার ১২টি সেরা ছবি দেখানো হবে।
CG/BD/DM
(Visitor Counter : 62
যোগাযোগওতথ্যপ্রযুক্তিমন্ত্রক
যোগাযোগ ও তথ্যপ্রযুক্তি ক্ষেত্রে সহযোগিতা বাড়াতে ভারত – জাপান মৌ স্বাক্ষর
নতুন দিল্লি, ১৫ই জানুয়ারী, ২০২১
তথ্য ও যোগাযোগ ক্ষেত্রে সহযোগিতা বাড়াতে ভারত ও জাপানের মধ্যে আজ সমঝোতাপত্র বা মৌ স্বাক্ষরিত হয়েছে। ভিডিও কনফারেন্সের মাধ্যমে এই সমঝোতাপত্রে ভারতের হয়ে স্বাক্ষর করেন, কেন্দ্রীয় যোগাযোগ, ইলেক্ট্রনিক্স ও তথ্য প্রযুক্তি মন্ত্রী রবিশঙ্কর প্রসাদ এবং সেদেশের হয়ে অভ্যন্তরীন ও যোগাযোগ মন্ত্রী টাকেডা রয়োটা।
কেন্দ্রীয় টেলিযোগাযোগ দপ্তর এবং জাপানের যোগাযোগ মন্ত্রক, ৫জি প্রযুক্তি, টেলিযোগাযোগ নিরাপত্তা, ভারতের দ্বীপ এলাকাগুলিতে সাবমেরিন অপটিক্যাল ফাইবার কেবল সিস্টেম, স্পেকট্রাম ম্যানেজমেন্ট, স্মার্ট সিটি সহ যে সমস্ত এলাকায় যোগাযোগ নেই সেখানে, পরিষেবা গড়ে তোলার লক্ষ্যে পারস্পরিক সহযোগিতা আরো বৃদ্ধি করবে। সিদ্ধান্ত হয়েছে যে, মন্ত্রী পর্যায়ে সহযোগিতার পাশাপাশি ভারত সরকারের সি – ডট এবং আইটিআই লিমিটেডের মতো সংস্থাগুলির পাশাপাশি জাপানের শিল্প সংস্থাগুলিও এই সহযোগিতার অঙ্গ হয়ে উঠবে।
দুই দেশের মধ্যে মৌ স্বাক্ষর উপলক্ষ্যে কেন্দ্রীয় যোগাযোগ, ইলেক্ট্রনিক্স ও তথ্য প্রযুক্তি মন্ত্রী রবিশঙ্কর প্রসাদ, আন্দামান ও নিকোবর দ্বীপপুঞ্জের সঙ্গে সাবমেরিন অপটিক্যাল ফাইবার কেবল দিয়ে সময়সীমার মধ্যে সংযোগ গড়ে তোলার কথা উল্লেখ করে বলেন, দুই দেশের মধ্যে পারস্পরিক সহযোগিতার এটি একটি আদর্শ দৃষ্টান্ত। কোভিড – ১৯ মহামারীর সময় ভারতে অভিনব ডিজিটাল প্রযুক্তির দ্রুত প্রয়োগের কথা উল্লেখ করে শ্রী প্রসাদ জানান, দেশে আরোগ্য সেতু অ্যাপ, আধার ভিত্তিক মাসুল প্রদান ব্যবস্থা, আদালতগুলিতে ডিজিটাল পদ্ধিতে মামলার শুনানি এবং ডিজিটাল লেনদেনের ক্ষেত্রে লক্ষ্যনীয় অগ্রগতি হয়েছে। তিনি জাপানের ইলেক্ট্রনিক শিল্প সংস্থাগুলিকে ভারতের লগ্নির আহ্বান জানিয়ে নতুন প্রযুক্তির সুবিধা গ্রহণের পরামর্শ দেন। ৫জি এবং ৫জি ভিত্তিক পরিষেবা সহ ইন্টারনেট অফ থিংস, ডিজিটাল স্বাস্থ্য প্রযুক্তি প্রভৃতি ক্ষেত্রে ভারতের অসীম সম্ভাবনার কথাও শ্রী প্রসাদ উল্লেখ করেন।
জাপানের মন্ত্রী টাকেডা রয়োটা, দুই দেশের মধ্যে এই সমঝোতাপত্র স্বাক্ষরে সন্তোষ প্রকাশ করে পারস্পরিক সহযোগিতার ক্ষেত্রে জাপান সরকারের অঙ্গীকার এবং ভারতে বিনিয়োগের প্রসঙ্গ পুনরায় উল্লেখ করেন।
ভারত সরকারের প্রধান বৈজ্ঞানিক উপদেষ্টার কার্যালয়
কোভিড-১৯ নিয়ন্ত্রণের জন্য প্রধান বৈজ্ঞানিক উপদেষ্টা কার্যালয় বাড়িতে সেবা-যত্নের বিষয়ে পরামর্শ প্রকাশ করেছে
নতুন দিল্লি, ৩০ এপ্রিল, ২০২১
ভারত সরকারের আওতাধীন প্রধান বৈজ্ঞানিক উপদেষ্টা কার্যালয় স্বল্প উপসর্গ যুক্ত কোভিড-১৯ রোগের মোকাবিলায় বাড়িতে থেকে সেবা-যত্নের মাধ্যমে চিকিৎসার জন্য পরামর্শ প্রকাশ করেছে।
এখানে পরামর্শ দেওয়া হয়েছে যে, যদি কোন ব্যক্তি কোভিড-১৯ উপসর্গ অনুভব করেন, তবে তারা যেন আতঙ্কিত না হন। কারণ, বেশিরভাগ লোকই ঘরে বসে সেবা-যত্নের মত পদক্ষেপগুলি অনুসরণ করার ফলে এই রোগ সুস্থ হয়ে উঠছেন। এই পরামর্শের মধ্যে রোগের সাধারণ লক্ষণগুলিও তালিকাভুক্ত করা হয়েছে এবং সুপারিশ করা হয়েছে যে, যদি কোন ব্যক্তি এই লক্ষণগুলির মধ্যে কোন একটি অনুভব করেন, তাহলে বাড়িতেই আইসোলেশনে থাকবেন এবং সেবাযত্নের পদ্ধতিগুলি অনুসরণ করবেন। অযথা উদ্বিগ্ন না হওয়ার পরামর্শ দেওয়া হয়েছে। শরীরে রোগ প্রতিরোধ ক্ষমতা বৃদ্ধি পেলে এই সংক্রমণের বিরুদ্ধে লড়াই করা সম্ভবপর বলে জানানো হয়েছে।
জ্বর থাকলে বা অক্সিজেনের মাত্রা ৯২ শতাংশের নিচে নেমে গেলে নিয়মিত রোগীর রক্তের অক্সিজেনের মাত্রা নিরীক্ষণ এবং শরীরের তাপমাত্রা নিয়মিতভাবে পর্যবেক্ষণ ও চিকিৎসকের সঙ্গে পরামর্শ করা জরুরী বলে জানানো হয়েছে। এই নির্দেশিকায় আরও বলা হয়েছে, যে ঘরে রোগী থাকবে সেই ঘরে বায়ু চলাচলযোগ্য এবং জানালা খোলা রাখার ব্যবস্থা থাকতে হবে।
এই নির্দেশিকায় সংক্রমণের বিস্তার কমাতে প্রতিষেধক গ্রহণের গুরুত্বের কথা তুলে ধরা হয়েছে। পাশাপাশি এও বলা হয়েছে যে, টিকা নেওয়ার পরে কোভিড আচরণবিধি অব্যাহত রাখা অপরিহার্য। এই পরামর্শ সম্পর্কে বিস্তারিত জানার জন্য নিম্নলিখিত লিঙ্কে ক্লিক করুন –
Please Click here to see PSAHomeCareTips_COVID-19_FINALENGLISH
SC/SS/AS/
(Visitor Counter : 179
প্রধানমন্ত্রীরদপ্তর
আইটিবিপি-র মহানির্দেশক প্রধানমন্ত্রীর জাতীয় ত্রাণ সাড়ে ৮ কোটি টাকা দান করলেন
ইন্দো-টিবেটান বর্ডার পুলিশ  বাহিনীর মহানির্দেশক শ্রী আর কে পচনন্দা, প্রধানমন্ত্রীর জাতীয় ত্রাণ তহবিলে সাড়ে ৮ কোটি টাকা দান করেছেন। নতুন দিল্লীতে আজ প্রধানমন্ত্রী শ্রী নরেন্দ্র মোদীর সঙ্গে দেখা করে তিনি চেকটি প্রধানমন্ত্রীর হাতে তুলে দেন। এই অর্থ আইটিবিপি কর্মীদের স্বেচ্ছাদান থেকে সংগ্রহ করা হয়েছে।
(Visitor Counter : 130
ইস্পাতমন্ত্রক
পরিবেশ-বান্ধব ইস্পাত উৎপাদনের লক্ষ্যে সিমলায় ইস্পাত মন্ত্রকের পরামর্শদাতা কমিটির বৈঠক
নয়াদিল্লি, ০৬ মে, ২০২২
কেন্দ্রীয় ইস্পাত মন্ত্রী শ্রী রামচন্দ্র প্রসাদ সিং – এর পৌরোহিত্যে ইস্পাত মন্ত্রকের পরামর্শদাতা কমিটি ৬ই মে সিমলায় একটি গুরুত্বপূর্ণ বৈঠকে মিলিত হয়। পরিবেশ-বান্ধব ইস্পাত উৎপাদনের জন্য কি কি ব্যবস্থা নেওয়া যেতে পারে, বৈঠকে তা নিয়ে আলোচনা হয়েছে। শ্রী সিং সংশ্লিষ্ট সকলকে একটি নির্দিষ্ট সময়ের মধ্যে ইস্পাত শিল্পে কার্বন নিঃসরণ হ্রাসের জন্য প্রয়োজনীয় উদ্যোগ গ্রহণের আহ্বান জানান। আত্মনির্ভর ভারত অভিযানের সঙ্গে সাযুজ্য রেখে ইস্পাত শিল্প পরিবেশ-বান্ধব ইস্পাত উৎপাদনে উদ্যোগী হয়েছে।
বৈঠকে কমিটির সদস্যরা ইস্পাত মন্ত্রকের উচ্চ পদস্থ আধিকারিক এবং ইস্পাত শিল্পের বিশেষজ্ঞদের সঙ্গে যে আলোচনা করেছেন, তা অত্যন্ত ফলপ্রসূ হয়েছে। পরিবেশ-বান্ধব ইস্পাত উৎপাদনে বিভিন্ন কৌশল ও প্রযুক্তিকে কিভাবে কাজে লাগিয়ে বাণিজ্যিকভাবে তা প্রয়োগ করা যায়, বৈঠকে তা নিয়ে আলোচনা হয়েছে। লোহা পরিশোধনের সময় পরিবেশ-বান্ধব জ্বালানী হিসাবে হাইড্রোজনেকে ব্যবহার করার বিষয়টিও বৈঠকে গুরুত্ব পেয়েছে। কপ-২৬ বৈঠকে কার্বন নিঃসরণের হার কমাতে ভারত যে অঙ্গীকার করেছে, তা পূরণের জন্য সরকার বিভিন্ন উদ্যোগ গ্রহণ করেছে। এর অঙ্গ হিসাবে পরিবেশ-বান্ধব পদ্ধতিতে ইস্পাত উৎপাদন নিয়ে মন্ত্রকের পরামর্শদাতা কমিটি আলোচনা করেছে।
বৈঠকে যেসব সাংসদরা উপস্থিত ছিলেন : শ্রী বিদ্যুৎ বরণ মাহাতো, শ্রী চন্দ্রপ্রকাশ চৌধুরী, শ্রী জনার্দন সিং সিংগ্রিওয়াল, শ্রী প্রতাপরাও গোবিন্দরাও পাতিল চিখলিকর, শ্রী এস জ্ঞানথিরাভিরাম, শ্রী সপ্তগিরি শঙ্কর উলাকা, শ্রী বিজয় বাঘেল এবং শ্রী অখিলেশ প্রসাদ সিং।
কার্বন নিঃসরণের পরিমাণ কমাতে লৌহ ও ইস্পাত শিল্প নতুন চ্যালেঞ্জের সম্মুখীন। এই শিল্পের সঙ্গে জীবাশ্ম নির্ভর জ্বালানীর ব্যবহার ওতপ্রোতভাবে জড়িত। ভারতে লৌহ ও ইস্পাত শিল্প কয়লা-ভিত্তিক জ্বালানীর উপর নির্ভরশীল। তাই, কপ-২৬ এর অঙ্গীকার পূরণে ভারতীয় ইস্পাত শিল্পকে বিকল্প জ্বালানীর বিষয়ে ভাবনাচিন্তা করতে হচ্ছে।
CG/CB/SB
(Visitor Counter : 81
নির্বাচনকমিশন
সপ্তম দফার সাধারণ নির্বাচনে পশ্চিমবঙ্গের নয়টি লোকসভা কেন্দ্রে ভোট গ্রহণ হবে আগামী ১৯ মে
কলকাতা, ১৪ মে, ২০১৯
লোকসভা নির্বাচনের সপ্তম তথা শেষ পর্বে আগামী ১৯শে মে  পশ্চিমবঙ্গ সহ সাত রাজ্য এবং একটি কেন্দ্রশাসিত অঞ্চলের মোট ৫৯টি আসনের জন্য ভোট গ্রহণ করা হবে। এই দফার নির্বাচনে পশ্চিমবঙ্গ ছাড়াও বিহার, হিমাচল প্রদেশ, ঝাড়খন্ড, মধ্যপ্রদেশ, পাঞ্জাব ও উত্তর প্রদেশ এবং কেন্দ্রশাসিত অঞ্চল চণ্ডীগড়ে ভোট গ্রহণ করা হবে। পশ্চিমবঙ্গের যে নয়টি লোকসভা আসনের জন্য ঐ দিন ভোট গ্রহণ করা হবে, তার মধ্যে রয়েছে - দমদম, বারাসত, বসিরহাট, জয়নগর , মথুরাপুর , ডায়মন্ড হারবার, যাদবপুর, কলকাতা দক্ষিণ এবং কলকাতা উত্তর। ভোট গ্রহণ শুরু হবে সকাল ৭টায় চলবে সন্ধ্যা ৬টা পর্যন্ত। রাজ্যের মুখ্য নির্বাচন আধিকারিকের দপ্তর রাজ্যে এই দফার নির্বাচন সুষ্ঠুভাবে পরিচালনা করার জন্য পর্যাপ্ত ব্যবস্থা গ্রহণ করেছে। প্রসঙ্গত, এই দফায় ৭১০ কোম্পানি কেন্দ্রীয় বাহিনী মোতায়েন করা হবে এবং একই সঙ্গে থাকবে ক্যুইক রেসপন্স টিম। পাশাপাশি, বিশেষ কেন্দ্রীয় পুলিশ পর্যবেক্ষক শ্রী বিবেক দুবে আগামীকাল থেকে ১৭ই মে পর্যন্ত এই নয়টি কেন্দ্রে সফর করবেন নির্বাচন ব্যবস্থা খতিয়ে দেখার জন্য।
সপ্তম দফার নির্বাচনে নির্দল এবং অন্যান্য নথিভুক্ত দল সহ পশ্চিমবঙ্গের ১১টি রাজনৈতিক দলের ১১১ জন প্রার্থী অংশ নেবেন। এদের মধ্যে ১৭ জন মহিলা প্রার্থীও রয়েছেন। রয়েছে ১৭,০৪২টি ভোট গ্রহণ কেন্দ্রের মাধ্যমে ভোট নেওয়া হবে। মোট ১৪,৯৬৩,০৬৪ জন ভোটদাতা রয়েছেন। এর মধ্যে ৭,৬৯৮,০২৩ জন পুরুষ ও ৭,২৬৪,৬৬৪ জন মহিলা ভোটদাতা রয়েছেন। এই পর্যায়ে তৃতীয় লিঙ্গের ভোটদাতার সংখ্যা ৩৭৭। প্রসঙ্গত, যাদবপুর কেন্দ্রে ভোটদাতার সংখ্যা সর্বাধিক । এর মধ্যে ৯,০৯,০৬১ জন পুরুষ এবং ৯,০৬,৯৬২ জন মহিলা ভোটদাতা রয়েছেন। যাদবপুর কেন্দ্রে তৃতীয় লিঙ্গের ভোটদাতার সংখ্যা সর্বাধিক ।
ইতিমধ্যে পশ্চিমবঙ্গের ৩৩টি লোকসভা কেন্দ্রে ভোট গ্রহণ করা হয়ে গিয়েছে। নির্বাচন কমিশন পশ্চিমবঙ্গের সপ্তম দফার সঙ্গে যুক্ত সকল পর্যবেক্ষককে কড়া নজরদারি রাখার নির্দেশ দিয়েছে।
CG/SSS/SB
(Visitor Counter : 124
কেন্দ্রীয়মন্ত্রিসভা
কেন্দ্রীয় মন্ত্রিসভায় বর্তমানের ‘আংশিক ঋণ গ্যারান্টি প্রকল্প’ সংশোধনের প্রস্তাব অনুমোদিত
নয়াদিল্লী, ২০ মে, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা রাষ্ট্রায়ত্ব ব্যাঙ্কের দ্বারা এনবিএফসি/অতিক্ষুদ্র আর্থিক প্রতিষ্ঠানের জারি করা আংশিক ঋণ গ্যারান্টি প্রকল্পের মেয়াদ প্রাথমিকভাবে এক বছর পর্যন্ত বাড়ানোর অনুমোদন দিয়েছে। একইসঙ্গে কেন্দ্রীয় মন্ত্রিসভা বন্ড বা বাণিজ্যিক কাগজপত্র কেনার ক্ষেত্রে প্রাথমিক ক্ষতির ২০ শতাংশ পর্যন্ত কার্যকর/অক্ষুন্ন পোর্টফোলিও গ্যারান্টিতে অনুমোদন দিয়েছে।
মন্ত্রিসভা বর্তমানের আংশিক ঋণ গ্যারান্টি প্রকল্পে গোষ্ঠী সম্পদ ক্রয়ের ক্ষেত্রে সংশোধনীতে অনুমোদন দিয়েছে এবং এর আওতা বাড়িয়েছে।
গোষ্ঠী সম্পদ কেনার ক্ষেত্রে আংশিক ঋণ গ্যারান্টি প্রকল্প ৩১শে মার্চ ২০২১ পর্যন্ত বাড়ানো হয়েছে।
কোভিড-১৯এর জেরে লকডাউনের ক্ষেত্রে নতুন করে ঋণ দান এবং ঋণ ফেরৎ নেওয়ার ক্ষেত্রে নানা সমস্যা তৈরি হওয়ায় সার্বিক অর্থনীতির ওপর প্রভাব পড়েছে। এই সিদ্ধান্তের ফলে জাতীয় রাষ্ট্রায়ত্ব ব্যাঙ্ক, ক্ষুদ্র আর্থিক প্রতিষ্ঠান যেমন লাভবান হবে, তেমনি ক্ষুদ্র ঋণ দানের পরিমাণ বৃদ্ধি পাবে। যেহেতু জাতীয় রাষ্ট্রায়ত্ব ব্যাঙ্ক, ক্ষুদ্র আর্থিক প্রতিষ্ঠানগুলি দেশের ক্ষুদ্র ও মাধারি শিল্পে পুঁজি তৈরীর পাশাপাশি গ্রাহকদের চাহিদা বজায় রাখার ক্ষেত্রে গুরুত্বপূর্ণ ভূমিকা পালন করে থাকে তাই তাদের কোনো বাধা ছাড়াই তহবিল প্রাপ্তি অব্যাহত থাকবে এবং বর্ধিত ‘আংশিক ঋণ গ্যারান্টি প্রকল্প’কে আরও শক্তিশালী করে তুলবে বলে মনে করা হচ্ছে।
(CG/SS/NS
বিদ্যুৎমন্ত্রক
এনটিপিসি দেশের সবচেয়ে বড় ভাসমান সৌর পিভি প্রকল্প চালু করেছে
নতুন দিল্লি,২১ আগস্ট, ২০২১
ন্যাশনাল থার্মাল পাওয়ার কর্পোরেশন  লিমিটেড, অন্ধ্রপ্রদেশের বিশাখাপত্তনমে সিমহাদ্রি থার্মাল স্টেশনের জলাশয়ে ২৫ মেগাওয়াটের বৃহত্তম ভাসমান সৌর ফটোভোলেটিকস  প্রকল্প চালু করেছে। ফ্লেক্সিবিলাইজেশন প্রকল্পের আওতায় স্থাপন করা এটি প্রথম সৌর প্রকল্প।
ন্যাশনাল থার্মাল পাওয়ার কর্পোরেশন  লিমিটেডর আধিকারিক শ্রী সঞ্জয় মদন আজ এই
প্রকল্পের উদ্বোধন করেছেন।জলাশয়ের ৭৫ একর জায়গা জুড়ে ভাসমান এই সৌর প্রকল্প গড়ে তোলা হয়েছে। ভাসমান সৌর প্রকল্পে ১ লক্ষের বেশি সৌর পিভি মডিউল থেকে বিদ্যুৎ উৎপাদন হবে।এই বিদ্যুৎ ৭হাজার পরিবারকে আলোকিত করতে সাহায্য করবে,একই সঙ্গে প্রতি বছর কমপক্ষে ৪৬ হাজার টন কার্বনডাই অক্সাইড নির্গমন কম করবে। পাশাপাশি এই প্রকল্পটি বছরে ১৩৬৪মিলিয়ন লিটার জল সাশ্রয় করবে বলেও আশা করা যাচ্ছে। ২০০০ মেগাওয়াট কয়লা ভিত্তিক সিমহাদ্রি স্টেশন হল বঙ্গোপসাগরের একটি উন্মুক্ত সমুদ্র ঘেরা জমিতে বাস্তবায়িত প্রথম বিদ্যুৎ প্রকল্প, যা 20 বছরেরও বেশি সময় ধরে কার্যকরী রয়েছে।
সিমহাদ্রিতে পরীক্ষামূলক ভাবে একটি হাইড্রোজেন-ভিত্তিক মাইক্রো-গ্রিড সিস্টেম স্থাপনের পরিকল্পনা করছে এনটিপিসি।৬৬৯০০মেগাওয়াট বিদ্যুৎ উৎপাদনে সক্ষম এনটিপিসি গোষ্ঠীর ২৯ টি পুনর্নবীকরণযোগ্য প্রকল্প সহ ৭১ টি বিদ্যুৎ কেন্দ্র রয়েছে। এনটিপিসি ২০৩২ সালের মধ্যে ৬০গিগাওয়াট ক্ষমতাসম্পন্ন পুনর্নবীকরণযোগ্য শক্তি উৎপাদন ব্যবস্থাপনা স্থাপনের লক্ষ্যমাত্রা নির্ধারণ করেছে।
CG/SS
(Visitor Counter : 193
স্বাস্থ্যওপরিবারকল্যাণমন্ত্রক
৮৪ কোটি ৮৯ লক্ষেরও বেশি কোভিড-১৯ টিকার ডোজ দিয়ে ভারত এক মাইলফলক লাভ করেছে
নতুন দিল্লি, ২৫ সেপ্টেম্বর, ২০২১
দেশে গত ২৪ ঘণ্টায় ৭১ লক্ষ ৪ হাজার ৫১টি টিকার ডোজ দেওয়া হয়েছে। আজ সকাল ৭টা পর্যন্ত পাওয়া তথ্য অনুযায়ী দেশে মোট ৮৪ কোটি ৮৯ লক্ষ ২৯ হাজার ১৬০ টি কোভিড টিকার ডোজ দেওয়া হয়েছে, যা এক মাইলফলক। ৮২ লক্ষ ৯৯ হাজার ৩১২টি টিকাকরণ পর্বের মাধ্যমে এই সাফল্য এসেছে।
গত ২৪ ঘণ্টায় ২৮ হাজার ৪৬ জন সুস্থ হয়েছেন। এই নিয়ে দেশে করোনা থেকে আরোগ্য লাভ করেছেন ৩ কোটি ২৮ লক্ষ ৭৬ হাজার ৩১২ জন। করোনায় সুস্থতার হার ৯৭.৭৮ শতাংশ, যা গত বছরের মার্চ থেকে এপর্যন্ত সর্বোচ্চ।
কেন্দ্রীয় সরকারের পাশাপাশি রাজ্য ও কেন্দ্রশাসিত অঞ্চলগুলির যৌথ প্রয়াসের ফলে দেশে এই নিয়ে টানা ৮৯ দিন দৈনিক সংক্রমণের সংখ্যা ৫০ হাজারের নীচে রয়েছে। ২৪ ঘণ্টায় নতুন করে করোনায় আক্রান্ত হয়েছেন ২৯ হাজার ৬১৬ জন।
সুস্পষ্টভাবে সুস্থতার হার ০.০৯ শতাংশ। করোনা আক্রান্ত হয়ে চিকিৎসাধীন রোগীর সংখ্যা ৩ লক্ষ ১ হাজার ৪৪২ জন। দেশে করোনার নমুনা পরীক্ষার ক্ষমতা বৃদ্ধি করা হচ্ছে। ২৪ ঘণ্টায় ১৫ লক্ষ ৬৫ হাজার ৬৯৬ জনের নমুনা পরীক্ষা করা হয়েছে। এই নিয়ে দেশে মোট ৫৬ কোটি ১৬ লক্ষ ৬১ হাজার ৩৮৩ জনের নমুনা পরীক্ষা করা হয়েছে। দেশব্যাপী নমুনা পরীক্ষা বৃদ্ধি করার ফলে সাপ্তাহিত সংক্রমণের হার গত ৯২ দিনে ৩ শতাংশের নীচে নেমে এসে ১.৯৯ শতাংশে দাঁড়িয়েছে। এমন কি দৈনিক সংক্রমণের হারও গত ২৬ দিনে ৩ শতাংশের নীচে নেমে এসে ২১.৮৬ শতাংশে দাঁড়িয়েছে।
CG/SS
(Visitor Counter : 132
প্রতিরক্ষামন্ত্রক
বিমানবাহিনী, নৌবাহিনী, উপকূল রক্ষীবাহিনী বাহিনী এবং অন্যান্য পরিষেবায় বিমান বন্দরের পরিকাঠামোগত আধুনিকীকরণ
নতুন দিল্লি, ৮মে,২০২০
ভারতীয় বিমান বাহিনী , ভারতীয় নৌবাহিনী  এবং ভারতীয় উপকূলরক্ষী বাহিনী-এর ৩৭টি বিমানবন্দর  এর পরিকাঠামোগত আধুনিকীকরণের জন্য প্রতিরক্ষা মন্ত্রক প্রায় ১,২০০ কোটি টাকা ব্যয়ে এম . এস টাটা পাওয়ার এসইড  এর সঙ্গে একটি চুক্তি স্বাক্ষর করেছে। কেন্দ্রীয় প্রতিরক্ষা মন্ত্রী রাজনাথ সিং এই প্রস্তাবটিতে অনুমোদন দিয়েছেন।
প্রথম পর্যায়ে ৩০টি বিমানবন্দরের পরিকাঠামোগত আধুনিকীকরণের কাজ করা হয়েছে। দ্বিতীয় পর্যায়ে কাজ শুরু হবে এর পরে। বিমানবন্দরের পরিকাঠামোগত আধুনিকীকরণের দ্বিতীয় পর্যায়ের আওতাধীন বিমানবন্দরগুলির আধুনিকীকরণের ফলে সামরিক ও অসামরিক বিমান চলাচল ক্ষেত্রে প্রচুর সুবিধা পাওয়া যাবে।
এই প্রকল্পে বিমান বন্দরের আধুনিক সরঞ্জাম যেমন সিএটি-২ ইনস্ট্রুমেন্ট ল্যান্ডিং সিস্টেম  এবং সিএটি-২ বিমান বন্দরে বৈদ্যুতিকরণ এর কাজ করা হবে। এছাড়া বিমান বন্দরের চারপাশে ছড়িয়ে থাকা সরঞ্জামগুলির সঙ্গে সরাসরি এয়ার ট্র্যাফিক কন্ট্রোল  এর সংযুক্তিকরণের কাজ করা হবে। এই পরিস্থিতিতে দেশীয় শিল্পে গতি আসবে। এমনকি এই প্রকল্পটির বাস্তবায়নের জন্য বিভিন্ন কাজের সঙ্গে জড়িত থাকা ২৫০টি আঞ্চলিক ক্ষুদ্র, মাঝারি ও মাঝারি শিল্প ক্ষেত্র সরাসরি উপকৃত হবে। এর ফলে বিপুল সংখ্যক কর্মসংস্থান সৃষ্টির সম্ভবনা তৈরি হবে।
(CG/SS
বিজ্ঞানওপ্রযুক্তিমন্ত্রক
অতি উচ্চ গতিশীল ইলেকট্রন গ্যাস কোয়ান্টাম ডিভাইসের মাধ্যমে তথ্য স্থানান্তরের গতি এবং ডাটা সঞ্চয় করার ঘনত্ব বাড়িয়ে তুলতে পারে
নতুন দিল্লি, ১২ জানুয়ারি, ২০২১
বিজ্ঞানীরা উৎপন্ন করেছে এক অতি উচ্চ গতিশীল ইলেকট্রন গ্যাস কোয়ান্টাম যা ডিভাইসের মাধ্যমে তথ্য স্থানান্তরের গতি এবং ডাটা সঞ্চয় করার ঘনত্ব বাড়িয়ে তুলতে পারে।
কেন্দ্রীয় সরকারের বিজ্ঞান ও প্রযুক্তি বিভাগের অধীন স্ব-শাসিত সংস্থা পাঞ্জাবের মহলির ইনস্টিটিউট অফ ন্যানো সায়েন্স এন্ড টেকনোলজির বিজ্ঞানীরা এই উচ্চগতিসম্পন্ন টু-ডি ইলেকট্রন গ্যাস উৎপন্ন করেছে।
এই ইলেকট্রন গ্যাসের উচ্চ গতিশীলতার কারণে ইলেকট্রনগুলি দীর্ঘ দূরত্বের জন্য কোন সংঘর্ষ অনুভূত হয় না। ফলে তাদের স্মৃতি ও তথ্য মুছে যায় না। যে কারণে এই জাতীয় পদ্ধতি অত্যন্ত কার্যকর বলে জানা গেছে। এর পাশাপাশি তাপ হিসাবে শক্তি অপচয় করে না। যে কারণে এই ধরনের ডিভাইসগুলি সহজে উত্তপ্ত হয়ে ওঠে না এবং তা ব্যবহার করতে কম শক্তির প্রয়োজন হয়।
ইনস্টিটিউট অব ন্যানোসায়েন্স অ্যান্ড টেকনোলজির সহযোগী অধ্যাপক ডক্টর শুভঙ্কর চক্রবর্তী এটি প্রস্তুত করেছেন। যা অ্যাডভান্সড কোয়ান্টাম টেকনোলোজি জার্নালে ইতিমধ্যেই প্রকাশিত হয়েছে।
ভূ-বিজ্ঞানমন্ত্রক
দক্ষিন আন্দামান সাগর এবং তৎসংলগ্ন দক্ষিণপুর্ব বঙ্গোপসাগর অঞ্চলের ওপর নিম্নচাপ সৃষ্টি হয়েছে
নতুনদিল্লি, ১ মে, ২০২০
ভারতের আবহাওয়া দফতরের ঘূর্ণিঝড় সতর্কতা বিভাগের পক্ষ থেকে জানানো হয়েছে,দক্ষিণ আন্দামান সমুদ্র এবং তৎসংলগ্ন দক্ষিণপূর্ব বঙ্গোপসাগর অঞ্চলের ওপর আজ সকালে  নিম্নচাপ ঘনীভূত হয়েছে। এর গতি কিছুটা ধীর বলে মনে করা হচ্ছে।
আগামী ৪৮ ঘণ্টায় ঐ নিম্নচাপ টি একই অবস্থানে থেকে আরও ঘনীভূত হয়ে আন্দামান সাগর এবং তৎসংলগ্ন দক্ষিণ পূর্ব বঙ্গোপসাগরে গভীর নিম্নচাপে পরিণত হওয়ার সম্ভাবনা রয়েছে। আগামী ৪৮ ঘণ্টায় এর তীব্রতা আরও বাড়তে পারে। ৫ই মে,পর্যন্ত এটি ধীরে ধীরে উত্তর-উত্তরপশ্চিম দিকে সরে যাবে বলে মনে করা হচ্ছে।
এই নিম্নচাপের প্রভাবে আগামী ৫ দিন দক্ষিণ আন্দামান সাগর ও তৎসংলগ্ন দক্ষিণপূর্ব বঙ্গোপসাগর এবং আন্দামান ও নিকোবর দ্বীপপুঞ্জ অঞ্চলে আবহাওয়া খারাপ থাকবে বলে সতর্কতা জারি করা হয়েছে।
 বৃষ্টিপাত:
১ লা এবং ২রা মে আন্দামান এবং নিকোবর দ্বীপপুঞ্জ অঞ্চলে হাল্কা থেকে মাঝারি বৃষ্টিপাতের সম্ভবনা রয়েছে। ৩রা থেকে ৫ই মে ঐ অঞ্চলের বিভিন্ন অঞ্চলে বৃষ্টিপাতের সম্ভবনা রয়েছে। ২রা এবং ৩রা মে,নিকোবর দ্বীপপুঞ্জ অঞ্চলে বিক্ষিপ্তভাবে ভারী বৃষ্টির সম্ভাবনা রয়েছে। আগামী ৪ঠা ও ৫ই মে আন্দামান ও নিকোবর দ্বীপপুঞ্জে বিক্ষিপ্তভাবে ভারী থেকে অতি ভারী বৃষ্টির সম্ভাবনা রয়েছে।
 ঝড়ো হাওয়ার সতর্কতা:
১ লা মে দক্ষিন পূর্ব বঙ্গোপসাগর অঞ্চলে ৪০ থেকে ৫০ কিলোমিটার প্রতি ঘন্টা গতিবেগে ঝড়ো হাওয়া বয়ে যাওয়ার সম্ভবনা রয়েছে। ঝড়ের গতিবেগ সর্বোচ্চ ৬০ কিলোমিটার হতে পারে বলে সতর্কতা জারি করা হয়েছে।আগামী ২রা এবং ৩রা মে,দক্ষিন পূর্ব বঙ্গোপসাগর এবং দক্ষিণ আন্দামান সাগরের ওপর দিয়ে ৪০ থেকে ৫০ কিলোমিটার গতিতে ঝড়ো হাওয়া বয়ে যেতে পারে। আগামী ৪ঠা মে,৪৫ থেকে ৫৫ কিলোমিটার গতিবেগে দক্ষিণ আন্দামান সাগর এবং তৎসংলগ্ন দক্ষিণ পূর্ব বঙ্গোপসাগর অঞ্চলের ওপর দিয়ে ঝড়ো হাওয়া বয়ে যেতে পারে। আগামী ৫ই মে,দক্ষিণ আন্দামান সাগর এবং তৎসংলগ্ন দক্ষিন পূর্ব বঙ্গোপসাগর অঞ্চল দিয়ে ৫০ থেকে ৬০ কিলোমিটার গতিতে ঝড়ো হাওয়া বয়ে যেতে পারে। ঝড়ের সর্বোচচ গতিবেগ৭০ কিলোমিটার প্রতি ঘন্টা হতে পারে।
 সমুদ্র পরিস্থিতি:
১লা মে থেকে ৫ই মে,২০২০,দক্ষিন আন্দামান সাগর এবং দক্ষিন পূর্ব বঙ্গোপসাগর উত্তাল থেকে অতি উত্তাল হতে পারে।
 মৎস্যজীবীদের জন্য সতর্কতা:
১লা মে,দক্ষিন পূর্ব বঙ্গোপসাগর অঞ্চলে মৎসজীবী দের মাছ ধরতে যেতে নিষেধ করা হয়েছে। আগামী ২রা এবং ৩রা মে দক্ষিন আন্দামান সাগর এবং দক্ষিনপূর্ব বঙ্গোপসাগর অঞ্চলে এবং আগামী ৪ঠা ও ৫ই মে ২০২০ তে আন্দামান সাগর এবং তৎসংলগ্ন দক্ষিন পূর্ব বঙ্গোপসাগরে মাছ ধরতে যেতে নিষেধ করা হয়েছে।
বিস্তারিত তথ্য এবং সর্বশেষ তথ্য জানতে www.rsmcnewdelhi.imd.gov.in এবং www.mausam.imd.gov.in এ ক্লিক করতে পারেন।
(CG/PPM